Document ID: /roh_data/filtered/fineweb-2-filterrobots_roh.jsonl.gz/30636

Ina decisiun uschè stretga tar ina fusiun da vischnancas n'hai anc mai dà en il chantun Grischun. Ursin Fetz ch'è expert per fusiuns tar la Scola auta spezialisada dal Grischun, sco era Thomas Kollegger che maina l'Uffizi da vischnancas èn persvadids che la fusiun da Cuira cun Haldenstein vegn a capitar cun in tschert quità, ma che quella vegn segir a gartegiar.
Il resultat munta ch'ins vegn a dar bun quità da la nova vischnanca fusiunada ed ins vegn a resguardar pli fitg ils basegns da Haldenstein
Ussa ston puspè tuts tegnair ensemen e guardar enavant. L'idea da sa rimnar a Haldenstein suenter la proxima radunanza ad ina pitschna festa è buna. Uschia funcziuna democrazia.
Il davos pled ha Cuira
Il resultat da Haldenstein saja stretg, ma tuttina saja la decisiun ussa fatga. Sche Cuira vul era fusiunar cun Haldenstein u betg è anc avert. Il suveran da Cuira prenda la decisiun a l'urna ils 9 da favrer.
RTR actualitad 17:20